पिछले साल दिए लोन से छपेंगी किताबें, इंडिया से ही लिया पेपर
Sri Lanka Economic Crisis - भारत की मदद से आर्थिक तंगहाली से जूझ रहे श्रीलंका में 40 लाख  बच्चों किताबें मिल पाएंगी। इसकी जानकारी खुद  भारत में श्रीलंका के हाई कमिशन ने दी है
भारत की मदद से आर्थिक तंगहाली से जूझ रहे श्रीलंका में 40 लाख बच्चों को किताबें मिल पाएंगी। इसकी जानकारी खुद भारतीय हाई कमिशन ने दी है। दरअसल पिछली साल मार्च में इकोनॉमिक क्राइसिस से गुजर रहे श्रीलंका को भारत ने 8 हजार 196 करोड़ रुपए की क्रेडिट फैसिलिटी दी थी ।
ताकि वहां जरूरी सामान की सप्लाई जारी रहे सके। इसी क्रेडिट फैसिलिटी में से 8 करोड़ रुपए का इस्तेमाल करते हुए श्रीलंका, भारत से प्रिंटिग पेपर और उससे जुड़ा मैटिरियल खरीदेगा।जिससे वहां के बच्चों की किताबे छपेंगी।
भारत ने अब तक श्रीलंका को दी 32 हजार करोड़ रुपए की मदद
भारत ने नेबरहूड फर्स्ट पॉलिसी के तहत कई तरह से श्रीलंका को मदद भेजी है। रिपोर्ट्स के मुताबिक भारत ने अब तक श्रीलंका को 32 हजार करोड़ रुपए का लोन दिया है। इसे जरूरी सामान, पेट्रोल, फर्टिलाइजर्स, रेलवे और एनर्जी से जुड़े कामों में खर्च किया गया है।
दरअसल, कुछ महीने पहले श्रीलंका दिवालिया हो गया था। इसके बाद वहां सिविल वॉर के हालात बन गए थे। इस दौर में भारत सरकार ने फूड, फ्यूल और मेडिसिन के साथ करीब 3 अरब डॉलर का फॉरेन डिपॉजिट भी अपने इस पड़ोसी को दिया था।
'श्रीलंका हमेशा भारत का शुक्रगुजार रहेगा'
तीन दिन पहले ही श्रीलंका के विदेश मंत्री ने एक पॉडकास्ट को दिए इंटरव्यू में कहा था कि मुश्किल वक्त में भारत ने उनके देश की सबसे ज्यादा मदद की है और इसके लिए श्रीलंका हमेशा भारत का शुक्रगुजार और अहसानमंद रहेगा। श्रीलंकाई फॉरेन मिनिस्टर अली साब्रे ने कहा- सच्चा दोस्त वही होता है, जो मुश्किल वक्त और खराब हालात में आपका हाथ थामे और मदद करे। भारत ने यही किया है।
जानें कैसे कर्ज ने श्रीलंका को तबाह किया
